
JUDEŢUL BISTRIŢA-NĂSĂUD

CONSILIUL JUDEŢEAN

HOTĂRÂRE

privind aprobarea preluării de către Judeţul Bistriţa-Năsăud a părţilor sociale deţinute de S.C. „Lucrări Drumuri şi Poduri” S.A. Bistriţa la 
S.C. LDP Security S.R.L. Bistrița
Consiliul Judeţean Bistriţa-Năsăud, întrunit în şedinţă ordinară în data de 25.04.2018, în prezenţa a 29 consilieri judeţeni;

Având în vedere:

- Expunerea de Motive nr.IX/7436 din 16.04.2018 a Preşedintelui Consiliului Judeţean Bistriţa-Năsăud;


- raportul comun nr.II/7440 din 16.04.2018 al Direcţiei economice şi al Direcţiei administraţie locală din cadrul Consiliului Judeţean Bistriţa-Năsăud;


- adresa nr.445/11.04.2018 a S.C. LDP Security S.R.L., înregistrată la Consiliul Judeţean Bistriţa-Năsăud cu nr.II/7153 din 11.04.2018;

- prevederile Hotărârii Consiliului Judeţean Bistriţa-Năsăud nr.40/1998 privind înfiinţarea „Societăţii Comerciale pentru Lucrări de Drumuri şi Poduri Bistriţa” - Societate pe acțiuni, cu modificările şi completările ulterioare;


- prevederile Hotărârii Adunării Generale Ordinare a Acţionarilor din cadrul 

S.C. "Lucrări Drumuri şi Poduri" S.A. nr.1/2013 privind înfiinţarea S.C. LDP Security S.R.L. Bistriţa;

- prevederile Hotărârii Consiliului Judeţean Bistriţa-Năsăud nr.91/2016 privind desemnarea reprezentanţilor Judeţului Bistriţa-Năsăud în Adunarea Generală a Acţionarilor la S.C. „Lucrări Drumuri şi Poduri” S.A. Bistriţa, cu modificările şi completările ulterioare;
- prevederile Hotărârii Consiliului Judeţean Bistriţa-Năsăud nr.23/28.02.2018 privind participarea Judeţului Bistriţa-Năsăud ca asociat în S.C. LDP Security S.R.L. Bistriţa;

- prevederile art.14 alin.(1), art.113, art.202 alin.(1), art.203 și art.204 din Legea societăţilor nr.31/1990, republicată, cu modificările şi completările ulterioare;
- prevederile art.2 și art.3 din Ordonanța de urgență a Guvernului nr.109/2011 privind guvernanța corporativă a întreprinderilor publice, cu modificările și completările ulterioare;
- prevederile art.20 alin.(1) din Legea nr.371/2004 privind înființarea, organizarea și funcționarea Poliției Comunitare, cu modificările ulterioare;

- prevederile art.5, art.21 şi art.22 din Legea nr.26/1990 privind registrul comerţului, republicată, cu modificările şi completările ulterioare;

- raportul nr. IBa/8129 din 23.04.2018 al Comisiei de administraţie;

- raportul nr. IBa/8252 din 24.04.2018 al Comisiei economice.

În temeiul dispoziţiilor art.91 alin.(1) lit.a), alin.(2) lit.d), art.97 şi art.115 alin.(1) lit.c) din Legea nr.215/2001 privind administraţia publică locală, republicată, cu modificările şi completările ulterioare, 
HOTĂRĂŞTE:
Art.1 Se aprobă preluarea de către Judeţul Bistriţa-Năsăud, cu titlu gratuit, a tuturor părţilor sociale deţinute de către S.C. „Lucrări Drumuri şi Poduri” S.A. Bistriţa la S.C. LDP Security S.R.L. Bistrița, respectiv 3.737 părţi sociale, în valoare de 37.370 lei.
Art.2 Se desemnează reprezentanţii Judeţului Bistriţa-Năsăud, în calitate de asociat în Adunarea Generală a Asociaţilor la S.C. LDP Security S.R.L. Bistrița, după cum urmează:
1. Doamna Cîrcu Mirela-Maria – consilier judeţean;
2. Domnul Forai Mihael Simion – consilier judeţean.
Art.3 Se mandatează reprezentanţii Judeţului Bistriţa-Năsăud să aprobe în Adunarea Generală a Acţionarilor la S.C. „Lucrări Drumuri şi Poduri” S.A. Bistriţa, transmiterea cu titlu gratuit a tuturor părţilor sociale deţinute la S.C. LDP Security S.R.L. Bistrița, respectiv 3.737 părţi sociale, în valoare de 37.370 lei, către Judeţul Bistriţa-Năsăud, precum şi retragerea din S.C. LDP Security S.R.L. Bistrița a S.C. „Lucrări Drumuri şi Poduri” S.A. Bistriţa.  
Art.4 Se mandatează reprezentanţii Judeţului Bistriţa-Năsăud în Adunarea Generală a Asociaţilor la S.C. LDP Security S.R.L. Bistrița, să aprobe preluarea cu titlu gratuit a tuturor părţilor sociale deţinute de S.C. „Lucrări Drumuri şi Poduri” S.A. Bistriţa la S.C. LDP Security S.R.L. Bistrița de către Judeţul Bistriţa-Năsăud.
Art.5 (1) Se aprobă modificarea actului constitutiv al S.C. LDP Security S.R.L. Bistrița în sensul transformării în societate cu răspundere limitată cu asociat unic Judeţul Bistriţa-Năsăud.
(2) În urma preluării cu titlu gratuit a părților sociale transmise de la S.C. „Lucrări Drumuri şi Poduri” S.A. Bistrița, capitalul social, în valoare de 37.420 lei, divizat într-un număr de 3.742 părți sociale cu valoare nominală de 10 lei, va fi deținut de asociatul unic Judeţul Bistriţa-Năsăud.
(3) Participarea la beneficii și pierderi a asociatului unic este de 100%.
Art.6 Se aprobă modificarea obiectului de activitate, respectiv punctul 5, subpunctul 5.1 din Actul constitutiv al S.C. LDP Security S.R.L. Bistrița, în sensul explicitării textului aferent codului CAEN corespunzător activității principale, după cum urmează: 

"Activitate principală:

801 "Activități de protecție și gardă" (în principal protecția obiectivelor de interes județean),

Activitate principală:

8010 "Activități de protecție și gardă (în principal protecția obiectivelor de interes județean)".

Art.7 Se împuterniceşte domnul Moldovan Grigore-Florin, cetăţean român, născut la data de 12.06.1974, în comuna Lechinţa, judeţul Bistriţa-Năsăud, domiciliat în Bistriţa, str. Calea Moldovei, nr.8, sc.C, ap.27, posesor al C.I. seria XB nr.418692, eliberat de SPCLEP Bistriţa la data de 08.10.2013, în calitate de Administrator public al Judeţului Bistriţa-Năsăud, să semneze în numele şi pe seama Judeţului Bistriţa-Năsăud, contractul de transmitere cu titlu gratuit a tuturor părților sociale deţinute de S.C. „Lucrări Drumuri şi Poduri” S.A. Bistriţa la S.C. LDP Security S.R.L. Bistrița către Judeţul Bistriţa-Năsăud, în formă autentică.
Art.8 (1) Se mandatează reprezentanții Judeţului Bistriţa-Năsăud în Adunarea Generală a Asociaților la S.C. LDP Security S.R.L. Bistrița să aprobe și să semneze, în numele şi pe seama Judeţului Bistriţa-Năsăud, actul constitutiv actualizat al S.C. LDP Security S.R.L. Bistrița, cu includerea modificărilor prevăzute la art.5 și art.6 din prezenta hotărâre.
(2) Se împuternicește domnul Inţa Ioan-Viorel, cetăţean român, născut în comuna Chiherul de Jos, judeţul Mureş, la data de 09.06.1963, domiciliat în Bistriţa, str.Independenţei, nr.60, sc.B, ap.11, posesor al C.I. seria XB nr. 404333, eliberat de SPCLEP Bistriţa la data de 07.06.2013, să semneze, în numele şi pe seama Judeţului Bistriţa-Năsăud, declarația prevăzută la art.14 alin.(1) din Legea societăților nr.31/1990, republicată, cu modificările şi completările ulterioare, precum şi toate celelalte acte şi înscrisuri necesare înregistrării în registrul comerţului a menţiunilor cu privire la modificarea actului constitutiv.    
Art.9 Cu ducerea la îndeplinire a prevederilor prezentei hotărâri se încredinţează reprezentanţii Judeţului Bistriţa-Năsăud în Adunarea Generală a Acţionarilor la S.C. „Lucrări Drumuri şi Poduri” S.A. Bistriţa, reprezentanții Judeţului Bistrița-Năsăud în Adunarea Generală a Asociaților la S.C. LDP Security S.R.L. Bistrița, persoanele nominalizate la art.7 şi art.8, Direcția economică din cadrul Consiliului Județean Bistrița-Năsăud şi S.C. LDP Security S.R.L. Bistrița.
Art.10 Prezenta hotărâre a fost adoptată cu un număr de 16 voturi ”pentru”, 8 voturi ”împotrivă” şi 5 consilieri judeţeni nu au participat la vot.

Art.11 Prezenta hotărâre se comunică de către Serviciul administraţie şi relaţii publice cu:
· Reprezentanţii Judeţului Bistriţa-Năsăud în Adunarea Generală a Acţionarilor la S.C. „Lucrări Drumuri şi Poduri” S.A. Bistriţa;
· Reprezentanţii Judeţului Bistriţa-Năsăud în Adunarea Generală a Asociaţilor la S.C. LDP Security S.R.L. Bistrița;
· Domnul Moldovan Grigore-Florin, administrator public al județului;

· Domnul Inţa Ioan-Viorel, director general al S.C. LDP Security S.R.L. Bistrița;

· S.C. „Lucrări Drumuri şi Poduri” S.A. Bistriţa;

· S.C. LDP Security S.R.L. Bistrița;
· Direcţia economică;

· Instituţia Prefectului - judeţul Bistriţa-Năsăud.
VICEPREŞEDINTE



      Contrasemnează:
            VASILE PUICA                     

